CELEX: 32018D1698
Language: mt
Date: 2018-11-09 00:00:00
Title: Deċiżjoni ta' Implimentazzjoni tal-Kummissjoni (UE) 2018/1698 tad-9 ta' Novembru 2018 li tikkonċerna ċerti miżuri protettivi marbuta mad-deni Afrikan tal-ħnieżer fil-Bulgarija (notifikata bid-dokument C(2018) 7543) (Test b'rilevanza għaż-ŻEE.)

12.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 282/15
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1698
         tad-9 ta' Novembru 2018
         li tikkonċerna ċerti miżuri protettivi marbuta mad-deni Afrikan tal-ħnieżer fil-Bulgarija
         
            
               (notifikata bid-dokument C(2018) 7543)
            
         
         (It-test bil-Bulgaru biss huwa awtentiku)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
         Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju applikabbli għall-kummerċ intra-Unjoni ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
         Billi:
         
                     (1)
                  
                  
                     Id-deni Afrikan tal-ħnieżer huwa marda virali infettiva li taffettwa l-popolazzjonijiet tal-ħnieżer domestiċi u selvaġġi u jista' jkollha impatt serju fuq il-profittabbiltà tan-negozji tat-trobbija tal-ħnieżer li jisfratta l-kummerċ fl-Unjoni u l-esportazzjonijiet lejn pajjiżi terzi.
                  
               
                     (2)
                  
                  
                     F'każ ta' tifqigħa tad-deni Afrikan tal-ħnieżer fil-ħnieżer selvaġġi, hemm ir-riskju li l-aġent tal-marda jista' jinxtered ma' popolazzjonijiet oħra ta' ħnieżer selvaġġi u ma' azjendi agrikoli tal-ħnieżer. B'hekk, jista' jinxtered minn Stat Membru għall-ieħor u għall-pajjiżi terzi permezz tal-kummerċ tal-ħnieżer ħajjin jew tal-prodotti tagħhom.
                  
               
                     (3)
                  
                  
                     Id-Direttiva tal-Kunsill 2002/60/KE (3) tistabbilixxi l-miżuri minimi li jridu jiġu applikati fl-Unjoni għall-kontroll tad-deni Afrikan tal-ħnieżer. B'mod partikolari, l-Artikolu 15 tad-Direttiva 2002/60/KE jipprevedi ċerti miżuri li jridu jittieħdu wara li jkun ġie kkonfermat każ wieħed jew aktar tad-deni Afrikan tal-ħnieżer fil-ħnieżer salvaġġi.
                  
               
                     (4)
                  
                  
                     Il-Bulgarija għarrfet lill-Kummissjoni bis-sitwazzjoni attwali fit-territorju tagħha fir-rigward tad-deni Afrikan tal-ħnieżer u, f'konformità mal-Artikolu 15 tad-Direttiva 2002/60/KE, ħadet għadd ta' miżuri li jinkludu l-istabbiliment ta' żona infettata, fejn japplikaw il-miżuri msemmija fl-Artikolu 15 ta' dik id-Direttiva, sabiex jiġi evitat it-tixrid ta' dik il-marda.
                  
               
                     (5)
                  
                  
                     Sabiex jiġi evitat kull xkiel bla bżonn għall-kummerċ fl-Unjoni u biex jiġi evitat li jiġu imposti ostakli mhux ġustifikati għall-kummerċ minn pajjiżi terzi, hemm bżonn li tiġi identifikata fil-livell tal-Unjoni ż-żona infettata għad-deni Afrikan tal-ħnieżer fil-Bulgarija b'kollaborazzjoni ma' dak l-Istat Membru.
                  
               
                     (6)
                  
                  
                     Għaldaqstant, iż-żona infettata fil-Bulgarija jenħtieġ li tiġi elenkata fl-Anness ta' din id-Deċiżjoni u jenħtieġ li jiġi stabbilit it-tul ta' żmien ta' dik ir-reġjonalizzazzjoni. It-tul ta' żmien tar-reġjonalizzazzjoni ġie stabbilit wara li tqieset l-epidemjoloġija tal-marda u ż-żmien meħtieġ biex jiġu implimentati l-miżuri f'konformità mad-Direttiva 2002/60/KE.
                  
               
                     (7)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Il-Bulgarija għandha tiżgura li ż-żona infettata stabbilita minn dak l-Istat Membru, fejn japplikaw il-miżuri previsti fl-Artikolu 15 tad-Direttiva 2002/60/KE, tinkludi mill-inqas iż-żoni elenkati fl-Anness ta' din id-Deċiżjoni.
         
         
            Artikolu 2
            Din id-Deċiżjoni għandha tapplika sal-10 ta' Frar 2019.
         
         
            Artikolu 3
            Din id-Deċiżjoni hija indirizzata lir-Repubblika tal-Bulgarija.
         
         
            Magħmul fi Brussell, id-9 ta' Novembru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 395, 30.12.1989, p. 13.
         
            (2)  ĠU L 224, 18.8.1990, p. 29.
         
            (3)  Id-Direttiva tal-Kunsill 2002/60/KE tas-27 ta' Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda id-Direttiva 92/119/KEE għar-rigward tal-marda Teschen u d-deni Afrikan tal-qżieqeż (ĠU L 192, 20.7.2002, p. 27).
      
      
         
            ANNESS
            
                        Iż-żoni stabbiliti bħala ż-żona infettata fil-Bulgarija kif imsemmi fl-Artikolu 1
                     
                     
                        Id-data sa meta applikabbli
                     
                  
                        Fir-reġjun ta' Dobrich:
                        
                                    —
                                 
                                 
                                    fil-muniċipalità ta' Karvarna:
                                    
                                                —
                                             
                                             
                                                Balgarevo,
                                             
                                          
                                                —
                                             
                                             
                                                Kavarna,
                                             
                                          
                                                —
                                             
                                             
                                                Sveti Nikola,
                                             
                                          
                                                —
                                             
                                             
                                                Kamen Bryag,
                                             
                                          
                                                —
                                             
                                             
                                                Hadzhi Dimitar,
                                             
                                          
                                                —
                                             
                                             
                                                Poruchik Chunchevo,
                                             
                                          
                              
                                    —
                                 
                                 
                                    fil-muniċipalità ta' Shabla:
                                    
                                                —
                                             
                                             
                                                Gorun,
                                             
                                          
                                                —
                                             
                                             
                                                Tiulenovo.
                                             
                                          
                              
                     
                        L-10 ta' Frar 2019